Lyk naby Nekkies gevind | Netwerk24
Lyk naby Nekkies gevind
Deur Brümilda Swartbooi 06 Augustus 2019 13:24
Die liggaam van 'n onbekende vrou se liggaam is Dinsdagoggend, 6 Augustus, omstreeks 08:15 by die Breërivier-brug naby Nekkies gevind.
Nooddienste is omstreeks 08:30 na die toneel ontbied. Brümilda Swartbooi.
Die vrou, vermoedelik in haar 40s, het op haar gesig gelê toe haar lyk gevind is. Haar klere was nat.
Sy het kort hare en het 'n groen broek, swart trui en bruin stewels aangehad. Haar liggaam het geen sigbare kneuswonde nie en haar klere is nie geskeur nie.
Die liggaam was nog nie ontbind nie.
Volgens omstanders op die toneel loop daar gereeld mense van Avianpark in die omgewing rond om waterblommetjies te pluk of om hout te versamel.
Die Worcester-polisiewoordvoerder, AO Julian Plaatjies, sê 'n geregtelike ondersoek is geopen. Mense wat die polisie in die ondersoek kan help, of 'n familielid vermis, word aangemoedig om die Worcester-polisie by 023 348 6100 te skakel.